ΠΕΡΙΕΧΟΜΕΝΑ
ΑΠΟΦΑΣΕΙΣ
Διαπίστωση, καθιέρωση ανάγκης για υπερωριακή απασχόληση το Α’ εξάμηνο του έτους 2024 για
τους υπαλλήλους της Διεύθυνσης Αγροτικής Οικονομίας της Περιφέρειας Θεσσαλίας.
Παροχή εξουσιοδότησης υπογραφής «Με εντολή
Περιφερειάρχη» στον Προϊστάμενο της Διεύθυνσης Τεχνικών Έργων Περιφερειακής Ενότητας
Τρικάλων της Περιφέρειας Θεσσαλίας και στους
Προϊστάμενους του Τμήματος Συγκοινωνιακών
Έργων, του Τμήματος Δομών Περιβάλλοντος, του
Τμήματος Συντήρησης και Κίνησης Οχημάτων και
Μηχανημάτων Έργου και του Τμήματος Εργαστηρίου της Διεύθυνσης Τεχνικών Έργων Περιφερει-
ακής Ενότητας Τρικάλων.
ΑΠΟΦΑΣΕΙΣ
Αριθμ. 25072
(1)
Διαπίστωση, καθιέρωση ανάγκης για υπερωριακή απασχόληση το Α’ εξάμηνο του έτους 2024 για
τους υπαλλήλους της Διεύθυνσης Αγροτικής Οικονομίας της Περιφέρειας Θεσσαλίας .
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Την υπ’ αρ. 15840/156612/04-10-2018 απόφαση
του Συντονιστή Αποκεντρωμένης Διοίκησης Θεσσαλίας - Στέρεας Ελλάδας «Έγκριση της 146/2018 (ορθή επα-
νάληψη) περί ολικής τροποποίησης - επικαιροποίησης
του π.δ. 129/2010 (Α’ 222) “Οργανισμός της Περιφέρειας
Θεσσαλίας”, όπως ισχύει» (Β’ 4788).
3. Τον ν. 4354/2015 «Διαχείριση των μη εξυπηρετούμενων δανείων, μισθολογικές ρυθμίσεις και άλλες επείγου-
σες διατάξεις εφαρμογής της συμφωνίας δημοσιονομικών
στόχων και διαρθρωτικών μεταρρυθμίσεων» (Α’ 176).
4. Την υπό στοιχεία 2/1015/ΔΕΠ/05-01-2016 εγκύκλιο
του Γ.Λ.Κ. «Παροχή οδηγιών για την εφαρμογή των διατάξεων του Κεφαλαίου Β’ του ν. 4354/2015 (Α’ 176), σελ. 17,
άρθρο 20 “αποζημίωση για εργασία καθ’ υπέρβαση του
υποχρεωτικού ωραρίου”» (ΑΔΑ: ΨΑΕΗΦΗ-ΠΟ7).
5. Το γεγονός ότι από την απόφαση αυτή προκαλείται
δαπάνη ύψους 3.120 ευρώ και θα καλυφθεί από τον ΚΑΕ
0511, του προϋπολογισμού εξόδων έτους 2023 της Περιφέρειας Θεσσαλίας.
6. Την υπ’ αρ. 22494/16-01-2024 βεβαίωση ύπαρξης
πιστώσεων υπερωριακής εργασίας έτους 2023 της Διεύθυνσης Οικονομικού - Τμήμα Οικονομικής Διαχείρισης
Δημοσιονομικού Ελέγχου της Περιφέρειας Θεσσαλίας.
7. Τις έκτακτες αυξημένες και επείγουσες υπηρεσιακές ανάγκες της Διεύθυνσης Αγροτικής Οικονομίας
της Περιφέρειας Θεσσαλίας, για την αντιμετώπιση των
οποίων θα απασχοληθεί το προσωπικό της ανωτέρω Διεύθυνσης πέραν του κανονικού ωραρίου εργασίας του.
Οι ανάγκες αυτές προκύπτουν από επείγουσες υπηρεσιακές ανάγκες που απορρέουν από την εφαρμογή των
εκχωρούμενων αρμοδιοτήτων, όπως προσδιορίζονται
στην υπ’ αρ. 2545/17-10-2016 (Β’ 3447) κοινή υπουργική
απόφαση για την εκχώρηση αρμοδιοτήτων της Ειδικής
Υπηρεσίας Διαχείρισης (ΕΥΔ) του ΠΑΑ 2014-2020 στις
Ειδικές Υπηρεσίες Διαχείρισης Επιχειρησιακών Προγραμμάτων (ΕΠ) Περιφερειών και στις Γενικές Διευθύνσεις
Αγροτικής Οικονομίας και Κτηνιατρικής των Περιφερειών ως ενδιάμεσοι Φορείς Διαχείρισης (ΕΦΔ) για τα ακό-
λουθα υπομέτρα/δράσεις του ΠΑΑ: 4.1.1 «Υλοποίηση
επενδύσεων που συμβάλλουν στην ανταγωνιστικότητα
της εκμετάλλευσης», 4.1.3 «Υλοποίηση επενδύσεων που
συμβάλλουν στη χρήση ΑΠΕ καθώς και στην προστασία
του περιβάλλοντος», 4.1.2 «Υλοποίηση επενδύσεων που
συμβάλλουν στην εξοικονόμηση ύδατος» του Προγράμματος Αγροτικής Ανάπτυξης Στήριξη για επενδύσεις σε
γεωργικές εκμεταλλεύσεις, 4.2.1 Μεταποίηση, εμπορία
και ανάπτυξη με τελικό προϊόν εντός του παραρτήματος
Ι (γεωργικό προϊόν) επενδυτικών σχεδίων, 4.2.2 Μεταποίηση, εμπορία και ανάπτυξη με τελικό προϊόν εντός
του παραρτήματος Ι (μη γεωργικό προϊόν), 4.2.3 Μεταποίηση, εμπορία και ανάπτυξη γεωργικών προϊόντων
από επαγγελματίες αγρότες, 6.1 Ενισχύσεις εκκίνησης
επιχείρησης για νέους γεωργούς, 6.3 Ενισχύσεις για την
ανάπτυξη μικρών εκμεταλλεύσεων, αποφασίζουμε:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 598
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 598/26.01.2024
Α) Διαπιστώνουμε την ανάγκη υπερωριακής απασχόλησης (5) πέντε υπαλλήλων της Διεύθυνσης Αγροτικής
Οικονομίας της Περιφέρειας Θεσσαλίας για το Α’ εξάμηνο
του έτους 2024, λόγω κάλυψης αυξημένων επειγουσών
υπηρεσιακών αναγκών.
Β) Καθιερώνουμε με αμοιβή υπερωριακή εργασία
κατά τις απογευματινές ώρες των εργάσιμων ημερών
για το Α’ εξάμηνο 2024 συνολικά (600) ώρες για (5) πέντε
υπαλλήλους της Διεύθυνσης Αγροτικής Οικονομίας της
Περιφέρειας Θεσσαλίας.
Γ) Η κατανομή των ωρών θα γίνει στους απασχολούμενους υπαλλήλους με απόφαση της Υπηρεσίας ανάλογα
με τις εκάστοτε παρουσιαζόμενες ανάγκες και το ύψος
των εγγεγραμμένων σχετικών πιστώσεων στον προϋπολογισμό του έτους 2024. Η δαπάνη για το Α’ εξάμηνο
του έτους 2024 θα καλυφθεί από πιστώσεις του προϋπολογισμού του έτους 2024, του φορέα 073, του ΚΑΕ 0511
που ανέρχεται στο ποσό των 4.400€, σύμφωνα με την
υπ’ αρ. 22494/16-01-2024 βεβαίωση ύπαρξης πιστώσεων υπερωριακής εργασίας έτους 2024 της Διεύθυνσης
Οικονομικού, Τμήμα Οικονομικής Διαχείρισης- Δημοσιονομικού Ελέγχου της Περιφέρειας Θεσσαλίας.
Δ) Υπεύθυνος για την παρακολούθηση και τον έλεγχο
της πραγματικής παροχής υπερωριακής απασχόλησης
ορίζεται ο Διευθυντής της Διεύθυνσης Αγροτικής Οικονομίας της Περιφέρειας Θεσσαλίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 17 Ιανουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
Ι
Αριθμ. 18035
(2)
Παροχή εξουσιοδότησης υπογραφής «Με εντολή
Περιφερειάρχη» στον Προϊστάμενο της Διεύθυνσης Τεχνικών Έργων Περιφερειακής Ενότητας
Τρικάλων της Περιφέρειας Θεσσαλίας και στους
Προϊστάμενους του Τμήματος Συγκοινωνιακών
Έργων, του Τμήματος Δομών Περιβάλλοντος, του
Τμήματος Συντήρησης και Κίνησης Οχημάτων
και Μηχανημάτων Έργου και του Τμήματος Εργαστηρίου της Διεύθυνσης Τεχνικών Έργων Πε-
ριφερειακής Ενότητας Τρικάλων.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1) Τις διατάξεις της περ. ιγ’ της παρ. 1 του άρθρου 159
του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης -Πρόγραμμα
Καλλικράτης» (Α’ 87).
2) Τις διατάξεις του ν. 4555/2018 «Μεταρρύθμιση του
θεσμικού πλαισίου της Τοπικής Αυτοδιοίκησης Εμβάθυνση της Δημοκρατίας Ενίσχυση της Συμμετοχής Βελτίω-
ση της οικονομικής και αναπτυξιακής λειτουργίας των
Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - Ρυθμίσεις για τον
εκσυγχρονισμό του πλαισίου οργάνωσης και λειτουργίας των ΦΟΔΣΑ Ρυθμίσεις για την αποτελεσματικότερη,
ταχύτερη και ενιαία άσκηση των αρμοδιοτήτων σχετικά
με την απονομή ιθαγένειας και την πολιτογράφηση Λοιπές διατάξεις αρμοδιότητας Υπουργείου Εσωτερικών και
άλλες διατάξεις» (Α’ 133).
3) Τις διατάξεις του άρθρου 7 παρ.  2 περ.  β του
ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις».
4) Τις διατάξεις του άρθρου 9 του Κώδικα Διοικητικής
Διαδικασίας (ν. 2690/1999, Α’ 45).
5) Τις διατάξεις του άρθρου 90 του Κώδικα της νομοθεσίας για την Κυβέρνηση και τα κυβερνητικά όργανα
(π.δ.63/2005, Α’ 98), σε συνδυασμό με την περ. 22 του
άρθρου 119 του ν. 4622/2019 (Α’ 133).
6) Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξε-
ων των κυβερνητικών, διοικητικών και αυτοδιοικητικών
οργάνων στο διαδίκτυο “Πρόγραμμα Διαύγεια” και άλλες
διατάξεις» (Α’ 112).
7) Το π.δ. 129/2010 «Οργανισμός Περιφέρειας Θεσσαλίας» (Α’ 222), όπως τροποποιήθηκε με την υπ’ αρ.
15840/156612/04-10-2018 απόφαση του Συντονιστή
Αποκεντρωμένης Διοίκησης Θεσσαλίας - Στερεάς Ελλάδας με τίτλο «Έγκριση της 146/2018 (ορθή επανάλη-
ψη) περί ολικής τροποποίησης - επικαιροποίησης του
π.δ. 129/2010 (Α’ 222) “Οργανισμός της Περιφέρειας
Θεσσαλίας”» όπως τροποποιήθηκε με τις υπ’αρ. 88844/
6-5-2021 (Β’ 2054)και 170949/23-08-2021 (Β’ 4163) αποφάσεις του Συντονιστή Αποκεντρωμένης Διοίκησης Θεσ-
σαλίας- Στερεάς Ελλάδας.
8) Την υπ’ αρ. 33/2023 απόφαση του Πολυμελούς
Πρωτοδικείου Λάρισας, με την οποία ανακηρύχθηκαν
ο Περιφερειάρχης και οι τακτικοί και αναπληρωματικοί
Περιφερειακοί Σύμβουλοι της Περιφέρειας Θεσσαλίας,
για την περίοδο από 1-1-2024 έως 31-12-2028.
9) Τον ν.  4412/2016 «Δημόσιες Συμβάσεις Έργων,
Προμηθειών και Υπηρεσιών (προσαρμογή στις Οδηγίες
2014/24/ΕΕ και 2014/25/ΕΕ)» (Α’ 147).
10) Τον ν. 4605/2019 «Εναρμόνιση της ελληνικής νομοθεσίας με την Οδηγία (ΕΕ) 2016/943 του Ευρωπαϊκού
Κοινοβουλίου και του Συμβουλίου της 8ης Ιουνίου 2016
σχετικά με την προστασία της τεχνογνωσίας και των επιχειρηματικών πληροφοριών που δεν έχουν αποκαλυφθεί
(εμπορικό απόρρητο) από την παράνομη απόκτηση,
χρήση και αποκάλυψή τους (EEL 157 της 15.6.2016) Μέτρα για την επιτάχυνση του έργου του Υπουργείου
Οικονομίας και Ανάπτυξης και άλλες διατάξεις» (Α’ 52).
11) Τον ν. 3481/2006 «Τροποποιήσεις στη νομοθεσία για
το Εθνικό Κτηματολόγιο, την ανάθεση και εκτέλεση συμβάσεων έργων και μελετών και άλλες διατάξεις» (Α’ 162).
12) Το π.δ. 7/2013 «Όργανα που αποφασίζουν ή γνωμοδοτούν και λοιπές σχετικές ρυθμίσεις σε θέματα έρ-
γων, μελετών και υπηρεσιών του ν. 3316/2005 “Ανάθεση
και εκτέλεση δημοσίων συμβάσεων εκπόνησης μελετών
και παροχής συναφών υπηρεσιών και άλλες διατάξεις”
(Α’ 42), αρμοδιότητας των Περιφερειών» (Α’ 26).
13) Τον υφιστάμενο υπηρεσιακό φόρτο εργασίας και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 598/26.01.2024
την λόγω αυτού προκύπτουσα ανάγκη άσκησης από τον
Περιφερειάρχη ορισμένων μόνο αρμοδιοτήτων.
14) Την ανάγκη απλούστευσης των διαδικασιών, με
στόχο την ταχύτερη διεκπεραίωση των υπηρεσιακών
θεμάτων, την καλύτερη εξυπηρέτηση των πολιτών και
τη διασφάλιση αποδοτικής και εύρυθμης λειτουργίας
της Διεύθυνσης Τεχνικών Έργων Περιφερειακής Ενότητας Τρικάλων Περιφέρειας Θεσσαλίας και των Τμη-
μάτων της.
15) Το γεγονός ότι η παρούσα απόφαση δεν προκαλεί
δαπάνη σε βάρος του προϋπολογισμού του Κράτους είτε
της Περιφέρειας Θεσσαλίας, αποφασίζουμε:
Α. Από το σύνολο των αρμοδιοτήτων του Περιφερειάρχη Θεσσαλίας, μεταβιβάζονται στον Προϊστάμενο της
Διεύθυνσης Τεχνικών Έργων της Περιφερειακής Ενότητας Τρικάλων το δικαίωμα να υπογράφει «Με εντολή
Περιφερειάρχη Θεσσαλίας» αποφάσεις, έγγραφα και
λοιπές διοικητικές πράξεις, που αφορούν:
1. Αλληλογραφία της Διεύθυνσης με όλες τις Υπηρεσίες της Περιφέρειας και του Δημοσίου, Ο.Τ.Α. Α’ και Β‘ βαθ-
μού, Ο.Κ.Ω., λοιπούς Οργανισμούς, φορείς και ιδιώτες, επί
θεμάτων που άπτονται των υπηρεσιακών αντικειμένων
και αρμοδιοτήτων της Διεύθυνσης.
2. Συμβόλαια με Οργανισμούς Κοινής Ωφέλειας για τα
έργα αρμοδιότητας της Διεύθυνσης.
3. Τις εισηγήσεις προς την Περιφερειακή Επιτροπή
όλων των θεμάτων αρμοδιότητάς της.
4. Τοποθέτηση υπαλλήλων στα Τμήματα ή Γραφεία
της Διεύθυνσης.
5. Χορήγηση κάθε είδους αδειών στους υπαλλήλους
της Διεύθυνσης.
6. Έγκριση μετακίνησης εντός έδρας, για εκτέλεση
υπηρεσίας στους υπαλλήλους. Την έγκριση και θεώρηση
των οδοιπορικών εξόδων και των ημερήσιων αποζημιώσεών τους.
7. Έγγραφα και άλλες πράξεις σχετικές με τη διοίκηση
των έργων της Διεύθυνσης, που αφορούν σε αιτήματα
για έγκριση πιστώσεων από τους φορείς χρηματοδότησης.
8. Την έγκριση πρωτοκόλλων παραλαβής έργων - προμηθειών που εκτελούνται από τις Υπηρεσίες.
9. Τη χορήγηση αδειών και πινακίδων αριθμών κυκλοφορίας μηχανημάτων έργων που ανήκουν στην Περιφε-
ρειακή Ενότητα.
10. Την παραπομπή στο αρχείο υποθέσεων που έχουν
διεκπεραιωθεί ή για τις οποίες δεν απαιτείται ενέργεια.
11. Τη χορήγηση βεβαιώσεων και πιστοποιητικών σε
θέματα αρμοδιότητας της Διεύθυνσης βάσει των στοιχείων που τηρούνται στην Υπηρεσία.
12. Την έγκριση κυκλοφοριακών συνδέσεων στις
οδούς που έχουν την αρμοδιότητα συντήρησης.
13. Την έγκριση συμμετοχής και παρακολούθησης
επιμορφωτικών προγραμμάτων για τους υπαλλήλους
της Διεύθυνσης.
14. Τη σύσταση επιτροπών για γνωμοδοτήσεις πραγματογνωμοσύνες, αυτοψίες παραλαβές.
15. Τις εγκρίσεις παράτασης προθεσμίας αποπεράτωσης έργου που εκτελούνται από την Υπηρεσία εφόσον
εξ αυτής δεν προκύπτει οικονομική επιβάρυνση.
16. Τη χορήγηση αδειών (κανονικών - αναρρωτικών
κ.τ.λ.) στους υπαλλήλους αρμοδιότητας της Διεύθυνσης.
17. Την έγκριση μελετών των έργων που εκπονούνται
από τα τμήματα.
18. Tη χορήγηση βεβαιώσεων παύσης επαγγέλματος
για τους διπλωματούχους μηχανικούς και τους εργολήπτες δημοσίων έργων.
19. Την έγκριση ανακεφαλαιωτικών πινάκων των έργων που δεν επιβαρύνουν οικονομικά το έργο.
20. Την παροχή στοιχείων για σύνταξη πινάκων ενόρκων και πραγματογνωμόνων.
21. Χορήγηση αδειών διέλευσης βαρέων οχημάτων
από το Οδικό Δίκτυο ευθύνης συντήρησης της Περιφερειακής Ενότητας εκτός του Εθνικού Οδικού Δικτύου.
22. Την έγκριση και θεώρηση των καταστάσεων υπερωριακής απασχόλησης, παρουσιολόγιο υπερωριακής
εργασίας, μισθοδοτικές καταστάσεις υπερωριών των
υπαλλήλων αρμοδιότητας της Διεύθυνσης.
Β. Από το σύνολο των αρμοδιοτήτων του Περιφερειάρχη Θεσσαλίας, μεταβιβάζεται στον Προϊστάμενο
του Τμήματος Συγκοινωνιακών Έργων της Διεύθυνσης
Τεχνικών Έργων Περιφερειακής Ενότητας Τρικάλων Περιφέρειας Θεσσαλίας το δικαίωμα να υπογράφει «Με
εντολή Περιφερειάρχη Θεσσαλίας» αποφάσεις, έγγραφα
και λοιπές διοικητικές πράξεις, που αφορούν:
1. Αλληλογραφία του Τμήματος με τους αναδόχους
έργων και μελετών του τμήματος, ως Διευθύνουσα υπηρεσία (έργων και μελετών).
2. Έλεγχος συμβατικών τευχών των μελετών που εκπονούνται από το τμήμα Συγκοινωνιακών Έργων.
3. Εφαρμογή των διαδικασιών που προβλέπονται από
τον ν. 3481/2006 για την διαπίστωση βλαβών στο οδικό
δίκτυο.
4. Την τήρηση Μητρώου των έργων που κατασκευάζονται από το τμήμα και Μητρώου Κυκλοφοριακών
Συνδέσεων.
5. Την τήρηση αρχείου απαλλοτριώσεων και την επίβλεψη της διαδικασίας απαλλοτριώσεων νέων έργων
που εκτελούνται από το τμήμα.
6. Την τήρηση των καταστάσεων υπερωριών υπαλλήλων αρμοδιότητας του τμήματος.
Γ. Από το σύνολο των αρμοδιοτήτων του Περιφερειάρχη
Θεσσαλίας, μεταβιβάζεται στον Προϊστάμενο του Τμήματος Δομών και Περιβάλλοντος της Περιφερειακής Ενότη-
τας Τρικάλων Περιφέρειας Θεσσαλίας δικαίωμα να υπογράφει «Με εντολή Περιφερειάρχη Θεσσαλίας» αποφάσεις,
έγγραφα και λοιπές διοικητικές πράξεις, που αφορούν:
1. Αλληλογραφία του Τμήματος με τους αναδόχους
έργων και μελετών του τμήματος, ως Διευθύνουσα υπηρεσία (έργων και μελετών).
2. Έλεγχος συμβατικών τευχών των μελετών που εκπονούνται από το τμήμα Δομών και Περιβάλλοντος
3. Την τήρηση Μητρώου των έργων που κατασκευάζονται από το τμήμα.
4. Την εποπτεία τεχνικού ελέγχου των έργων του
Γ.Ο.Ε.Β. Σ. Ε. Θεσσαλίας, των Τ.Ο.Ε.Β., και των Τοπικών
Επιτροπών Αρδεύσεων που εκτελούνται στην Περιφερειακή Ενότητα Τρικάλων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 598/26.01.2024
5. Την τήρηση αρχείου απαλλοτριώσεων αρμοδιότητα
στην επίβλεψη της διαδικασίας απαλλοτριώσεων νέων
έργων που εκτελούνται από το τμήμα.
6. Τις γνωμοδοτήσεις για την κατασκευή έργων εντός
των πλημμυρικών περιοχών.
7. Την αντιπλημμυρική προστασία και την αστυνόμευση των υδατορεμάτων, σύμφωνα με τις ισχύουσες
διατάξεις.
8. Την τήρηση των καταστάσεων υπερωριών υπαλλήλων αρμοδιότητας του τμήματος.
Δ. Από το σύνολο των αρμοδιοτήτων του Περιφερειάρχη Θεσσαλίας, μεταβιβάζεται στον Προϊστάμενο του
τμήματος Συντήρησης και Κίνησης Οχημάτων και Μηχανημάτων Έργου της Διεύθυνσης Τεχνικών Έργων της Πε-
ριφερειακής Ενότητας Τρικάλων Περιφέρειας Θεσσαλίας
το δικαίωμα να υπογράφει «Με εντολή Περιφερειάρχη
Θεσσαλίας» αποφάσεις, έγγραφα και λοιπές διοικητικές
πράξεις, που αφορούν:
1. Αλληλογραφία του Τμήματος με τους αναδόχους
έργων και μελετών του τμήματος, ως Διευθύνουσα υπηρεσία (έργων, μελετών και υπηρεσιών).
2. Έλεγχος των συμβατικών τευχών των μελετών που
εκπονούνται από το τμήμα Συντήρησης και Κίνησης
Οχημάτων και Μηχανημάτων Έργου της Περιφερειακής Ενότητας.
3. Την τήρηση Μητρώου των έργων που κατασκευάζονται από το τμήμα Συντήρησης και Κίνησης Οχημάτων
και Μηχανημάτων Έργου.
4. Την λειτουργία Γραφείου Κίνησης που αφορά την
κίνηση των υπηρεσιακών οχημάτων και τις μεταβάσεις
των υπαλλήλων για εκτέλεση υπηρεσίας.
5. Τη διάθεση του πάσης φύσης τεχνικού και μηχανολογικού εξοπλισμού για διανοίξεις, για αποκαταστάσεις
βλαβών, άρση καταπτώσεων, αποχιονισμό, συντηρήσεις,
βελτιώσεις οδών και αντιμετώπιση εκτάκτων αναγκών
και θεομηνιών εντός της Περιφερειακής Ενότητας Τρικάλων.
6. Την καθημερινή τήρηση βιβλίου υπερωριών και
κινήσεων οχημάτων.
7. Τήρηση Μητρώου ιδιωτικών μηχανημάτων έργου
για επεμβάσεις σε έκτακτες ανάγκες και θεομηνίες.
Ε. Από το σύνολο των αρμοδιοτήτων του Περιφερειάρχη Θεσσαλίας, μεταβιβάζεται στον Προϊστάμενο
του τμήματος Εργαστηρίου της Διεύθυνσης Τεχνικών
Έργων Περιφερειακής Ενότητας Τρικάλων Περιφέρειας
Θεσσαλίας το δικαίωμα να υπογράφει «Με εντολή Περιφερειάρχη Θεσσαλίας» αποφάσεις, έγγραφα και λοιπές
διοικητικές πράξεις, που αφορούν:
1. Τις εκθέσεις ελέγχου υλικών - υπεδάφους και όλων
των πιθανών ελέγχων και μέτρων που απαιτούνται πριν
και κατά την κατασκευή των έργων της Περιφερειακής
Ενότητας Τρικάλων.
2. Ο έλεγχος τήρησης εφαρμογής των προδιαγραφών
και κανονισμών που αφορούν τα υλικά και τους τρόπους
κατασκευής των δημοσίων έργων που κατ’ αρμοδιότητα ανήκουν στην Περιφέρεια και ασκούνται σε επίπεδο
Περιφερειακής Ενότητας Τρικάλων.
3. Την τήρηση των καταστάσεων υπερωριών υπαλλήλων αρμοδιότητας του τμήματος.
ΣΤ. Για θέματα που κρίνονται μείζονος σημασίας είτε
άπτονται πολιτικής ευθύνης, οι Προϊστάμενοι των Διευθύνσεων Τεχνικών Έργων Περιφερειακών Ενοτήτων Πε-
ριφέρειας Θεσσαλίας και των Τμημάτων τους, οφείλουν
να προβαίνουν σε χειρισμό τους, κατόπιν συνεννόησης
με τα ανώτερα Ιεραρχικά Όργανα.
Η απόφαση αυτή να δημοσιευθεί στην Εφημερίδα της
Κυβερνήσεως.
Τρίκαλα, 12 Ιανουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ

[Source: 20240200598.pdf | Tokens: 15759]